དབྱེ་བ་
བྱ་བྱེད་ལས་གསུམ་གྱི་སྒོ་ནས་ནད་དང་སྨན་གྱི་རྗེས་སུ་འགྲོ་ལྡོག་ཕན་གནོད་ཀྱི་
རྒྱུ་མཚན་ དང་ བཅས་ པ་ རྒྱས་ པར་ སྟོན་ པས་ ན་ བཤད་ པའི་ རྒྱུད་ ཅེས་ བྱའོ།"

2
༄༅།གསེར་མཆན་རྣམ་བཀྲ་གན་མཛོད།
གཉིས་པ་མཚན་དེ་ལྟར་བཏགས་པའི་དགོས་པ་ནི་མཚན་འདི་ཉིད་ཐོས་པ་ཙམ་
གྱིས་གཞུང་གི་བརྗོད་བྱའི་གཙོ་བོ་བཤད་པའི་རང་བཞིན་དུ་ཤེས་ཤིང་། ཞར་
ལ་རྩ་བ་དང་མན་ངག་དང་ཕྱི་མ་རྒྱུད་ཀྱང་ཡོད་པར་སྟོན་པའི་ཆེད་ཡིན་ནོ།།
གཉིས་པ་ དགོས་ སོགས་ བཤད་ པ་ ལ་ བཞི། དགོས་ དོན་ བསྡུས་ དོན་
བརྗོད་བྱ་འགྲེལ་པ་བཅས་བཤད་པའོ། དང་པོ་ནི། གསོ་བ་རིག་པའི་དོན་
ཐམས་ཅད་གསོ་བྱ་གསོ་བྱེད་ཇི་ལྟར་གསོ་བའི་ཚུལ་དང་གསོ་བ་པོ་སྨན་པའི་བྱ་
བ་དང་བཞིའི་སྒོ་ནས་རྒྱས་བསྡུས་བར་མའི་ཚུལ་དུ་གསུངས་པས་གང་ཟག་བློ་
རབ་འབྲིང་ཐ་མ་རྣམས་ཀྱི་འདོད་པ་རྫོགས་པར་བྱ་བའི་དགོས་པ་དང་། ཁྱད་
པར་ལས་ [ ལུས ] དང་ནད་དང་སྨན་རྣམས་ཀྱི་རྒྱུ་རྐྱེན་དབྱེ་བ་འཕེལ་འགྲིབ་
གནོད་བྱ་གནོད་བྱེད་དང་བཅས་པའི་བྱུང་ཚུལ་རྒྱུ་མཚན་རྣམ་པར་དག་པའི་སྒོ་
ནས་སྟོན་པས་དངོས་པོ་ཐམས་ཅད་ཕན་ཚུན་གཅིག་ལ་གཅིག་རྟེན་[ བརྟེན]
ཅིང་འབྲེལ་བར་འབྱུང་བའི་ཚུལ་དུ་ཤེས་ཤིང་། དེའི་དོན་གྱི་ལག་ལེན་གྱི་རིམ་
པ་རྣམས་ཀྱང་ཤུགས་ལས་འཁྲུལ་མེད་དུ་གཞི་རྩ་ཆོད་པར་འགྱུར་བ་སོགས་ཀྱི་
དགོས་པ་ཡོད་ལ། དེ་ལྟར་ཤེས་བཞིན་དུ་ཉམས་སུ་བླངས་པས་འགྲོ་བའི་ནད་
རྣམས་ལ་ཕན་ཐོགས་ཤིང་རང་ཉིད་ལ་རྙེད་[བསྙེན]པ་དང་བཀུར་སྟི་འབྱུང་བ་
ནི་ཉིང་དགོས་དང་། ཕྱི་མ་ལྷ་མིའི་ལུས་ལ་བརྟེན་ནས་མྱ་ངན་ལས་འདས་པའི་
ས་ཐོབ་པ་ནི་མཐར་ཐུག་གི་དགོས་པ་ཡིན་ནོ༎ གཉིས་པ་བསྡུས་དོན་ནི། གསོ་
བྱ་ཞེས་པ་ནས་བཞི་རུ་བཤད་ཅེས་པའམ། དང་པོ་གསོ་བར་ཞེས་པ་ནས་གསོ་
བ་པོ་ཞེས་པའི་བར་རམ་ཡང་ན་རྩ་བ་བཞི་ལ་ཡན་ལག་བཅུ་གཅིག་སྟེ། ཞེས་པ་
འདི་གཅིག་པུས་ཀྱང་གཞུང་འདིའི་དོན་མ་ལུས་པར་བསྡུས་པ་ཡིན་ནོ།། གསུམ་
པ་བརྗོད་བྱ་ནི། སྤྱིར་ལུས་ལ་སོགས་པ་ཡན་ལག་བརྒྱད་པོ་བརྗོད་བྱར་བྱས་པ་
ཡིན་མོད་ཀྱང་། འདིར་གསོ་ཡུལ་གྱི་ཡན་ལག་བརྒྱད་དང་འབྲེལ་བའི་དངོས་པོ་
གཞན་དང་ཆོ་གའི་རིམ་པ་དང༌། དེའི་བྱེད་པ་པོ་རྣམས་ཁྱད་པར་དུ་སྟོན་པའོ།༎
བཞི་པ་འགྲེལ་པ་ནི། གནས་བཅུ་གཅིག་གི་འགྲེལ་པ་བཤད་པས་ལེའུའི་འགྲེལ་

༄༅།གསོ་བྱ་ཡུལ་བཤད་པ།
3
ལུགས་ཤུགས་ལ་རྟོག
་རྟོགས་པར་བསམ་ནས་བརྗོད་པར་བྱའོ༎ དེ་ཡང་རྩ་བ་མདོ་
གནས་ཐོག་མར་འབྱུང་བའི་རྒྱུ་མཚན་ནི། གནས་གཞན་རྣམས་འདི་ལ་བརྟེན་
ནས་བསྐྱེད་པ་ཡིན་པའི་ཕྱིར་དང་པོར་བཞག་ནས་དེའི་རྗེས་སུ་ལུས་ཀྱི་ཆགས་
ཚུལ་འདྲ་དཔེ་གནས་ལུགས་མཚན་ཉིད་ལས་དབྱེ་འཇིག་ལྟ་[ ལྟས]རྣམས་རིམ་
བཞིན་སྟོན་ཏེ། ཅིའི་ཕྱིར་ན། གྲུབ་པ་ལུས་གནས་མ་བཤད་ན་ནད་འཇུག་
པའི་གཞི་དང་སྨན་དཔྱད་བྱ་བའི་ཡུལ་ངོ་མི་ཤེས་པས་དང་པོར་གྲུབ་པ་ལུས་
གནས་བཤད། དེ་ལ་བརྟེན་པའི་ནད་ཀྱི་རྒྱུ་རྐྱེན་ཞུགས་ཚུལ་མཚན་ཉིད་དབྱེ་བ་
རྣམས་རིམ་བཞིན་སྟོན་པ་འཕེལ་འགྲིབ་ནད་གནས་བཤད་ཅིང་། དེ་ལྟར་ལུས་
དང་ནད་ཀྱི་རྣམ་བཞག་ཇི་ལྟ་བ་བཞིན་ཁོང་དུ་ཆུད་ནས་ལུས་འདི་ཉིད་མི་ན་
བར་གནས་པའི་ཐབས་རྒྱུན་སྤྱོད་སོགས་བྱ་བ་སྤྱོད་ལམ་གྱི་གནས་དང་། ཟས་
ཚུལ་སོགས་འཚོ་བ་ཟས་ཀྱི་གནས་ གཉིས་ རིམ་ བཞིན་ བསྟན། དེའི་རྗེས་སུ་
འཕེལ་འགྲིབ་ནད་ཀྱི་གཉེན་པོར་རོ་ནུས་ཞུ་རྗེས་སྦྱར་ཐབས་སྟོན་པ་སྦྱོར་བ་སྨན་
གནས་དང་། ཆ་བྱད་དཔྱད་ཀྱི་གནས་བསྟན། དེ་ལྟ་བུའི་བྱེད་པས་ལུས་དེ་
ཉིད་ནད་མེད་པར་གནས་པ་ཞིག་འབྱུང་བ་ལ་བསམ་ནས་ཐ་མལ་ནད་མེད་ཀྱི་
གནས་བསྟན། གལ་ཏེ་གློ་བུར་གྱི་རྐྱེན་སྣ་ཚོགས་པས་ན་བའི་ཚེ་སོ་སོར་བརྟག་
པ་ལ་ཉེས་པ་དངོས་སྟོན་དང་ངན་གཡོ་སྐྱོན་རྟགས་[བརྟག
]དང་སྤང་བླང་མུ་
བཞིའི་སྒོ་ ནས་ བརྟག་ པ་ ངོས་ བཟུང་ རྟགས་ གནས་ བསྟན། དེས་ ནད་ ཀྱི་
དམིགས་ཕྱེ་ནས་ཇི་ལྟར་གསོ་བ་ལ་སྤྱིའི་གསོ་ཚུལ་དང་ཁྱད་པར་གྱི་གསོ་ཚུལ་
གཉིས། གསོ་ཐབས་ལ་ཐུན་མོང་བ་དང་དངོས་ཏེ་བཞི་པོའི་སྒོ་ནས་གསོ་བྱེད་
ཐབས་གནས་བསྟན། དེ་དག་ཐམས་ཅད་གསོ་བ་པོ་སྨན་པ་ལ་རག་ལུས་པས་
བྱ་བྱེད་སྨན་པའི་གནས་ཀྱིས་ཀུན་བསྡུས་པའི་ཚུལ་དུ་བསྟན་པ་ཡིན་ནོ།།
གསུམ་པ་མཐའ་དཔྱད་པ་ནི། གང་ཞིག་བཤད་པའི་རྒྱུད་མི་ཤེས་པ་དེ་ནི་
ལུས་ཀྱི་མཚན་ཉིད་མི་ཤེས། དེ་མི་ཤེས་པ་དེས་ནི་ནད་ཀྱི་རང་བཞིན་མི་ཤེས།
དེ་བཞིན་སྨན་དཔྱད་ཟས་སྤྱོད་ཀྱི་ཚུལ་ཡང་མི་ཤེས་ཤིང་། དེས་ན་གསོ་བ་རིག་

4
༄༅།གསེར་མཆན་རྣམ་བཀྲ་གན་མཛོད!
པའི་ཕྱོགས་ཙམ་ཡང་མི་ཤེས་པ་ཡིན་ནོ༎ དེས་ན་གསོ་བ་རིག་པ་མི་ཤེས་པ་དེས་
གསོ་ཐབས་ཀྱི་ལག་ལེན་ཇི་ལྟར་ཤེས། དཔེར་ན་མིག་གི་དབང་པོ་མེད་པར་
གཟུགས་ཀྱི་ལྟད་མོ་མཐོང་བར་འདོད་པ་བཞིན། རྒྱུ་མཚན་དེ་རྣམས་ཀྱི་ཕྱིར་
ཐོག་མ་ཉིད་ནས་རྩ་བའི་རྒྱུད་དང༌། དེ་ནས་བཤད་པའི་རྒྱུད་འདི་ཉིད་ཁོ་ན་ལ་
ཡང་དག་པར་སྦྱངས་ནས་གནས་བཅུ་གཅིག་པའི་དོན་ཐམས་ཅད་ཁོང་དུ་ཆུད་
པའི་ཚེ་མན་ངག་རྒྱུད་དང་ཕྱི་རྒྱུད་སོགས་ལའང་འཇུག་པར་བྱ་ཞིང་། རིམ་
པས་ལག་ལེན་རྣམས་གཞུང་ཚིག་ཇི་ལྟ་བ་བཞིན་ཉམས་སུ་ལེན་དགོས་པ་ཡིན་
ནོ།།
གཉིས་པ་ཚིག་དོན་ནི། གཞུང་འདིའི་ཐོག་མ་ཉིད་དུ་དེ་ནས་ཞེས་བྱ་བའི་
སྒྲ་ནི་ བཀྲ་ ཤིས་ པ་ དང་། དབང་ དུ་ བྱ་ བ་ དང་། མཚམས་ སྦྱར་ བ་ དང་།
འབྲེལ་བཟུང་བ་དང་། དེ་མ་ཐག་པའི་དོན་དུ་དབང་དུ་བྱས་པ་ཡིན་ཏེ། དེ་
ཡང་ཐོག་མར་བཀྲ་ཤིས་པའི་དོན་ནི། ཡི་གེ་ཨོཾ་དང་དེ་ནས་སྒྲ།། གཉིས་པོ་འདི་
དག་སྔོན་ ཚངས་ པའི།། ཁུར་[མཁུར]ཚོས་བརྟོལ་ ནས་ མངོན་ པར་ བྱུང་།།
དེས་ན་འདི་ གཉིས་བཀྲ་ཤིས་ཡིན།། ཞེས་སྨྲས་པ་ཡིན་ལ། བཀྲ་ཤིས་པ་ལ་
སོགས་ནི། དེ་འདོན་པར་བྱེད་པ་རྣམས་ལ་བར་ཆད་མེད་པར་རབ་ཏུ་འཇུག་
ཅིང་ མངོན་ པར་ འདོད་ པའི་ དོན་ འགྲུབ་ པ་ འབྱུང་ བར་ འགྱུར་ བ་ ཡིན་ ནོ།།
དབང་དུ་བྱ་བ་ནི། ཚེ་འདོད་པ་ལ་ཕན་པའི་བསྟན་ཆོས་[བཅོས]ཀྱི་དབང་དུ་
བྱས་པ་ཡིན་ནོ། མཚམས་སྦྱར་བ་ནི། གོང་འོག་སྔ་ཕྱི་ མཚམས་སྦྱར་བའོ །
འབྲེལ་བཟུང་བ་ནི། རྒྱུད་དམ་ལེའུ་སྔ་ཕྱི་རིམ་ཅན་དུ་འབྲེལ་བའོ།" དེ་མ་ཐག་
པ་ནི་རྩ་རྒྱུད་གསུངས་ཚར་བའི་རྗེས་ཐོག་བྱ་བ་གཞན་གྱིས་བར་མ་ཆོད་པའི་དེ་
མ་ཐག་པ། དེ་ནས་དཔལ་ལྡན་བཤད་རྒྱུད་གསུངས་པར་མངོན་དུ་ཕྱོགས་པའོ།།
སྟོན་པ་ ནི་ ཆོས་ སྨྲ་ བ་ འཇིག་རྟེན་ པའི་ལེགས་ ལྡན་ རྣམས་ ལས་ ཁྱད་ པར་ དུ་
འཕགས་པས་ལེགས་པའི་ལམ་སྟོན་པའོ།། བཅོམ་པ་ནི། ལྟ་བ་ཉོན་མོངས་
འཆི་བདག་ཕུང་པོའི་བདུད་དེ་བཞི་བཅོམ་པའོ།། ཡང་ན། ཉོན་མོངས་ལས་

༄༅གསོ་བྱ་ཡུལ་བཤད་པ།
5
དང་དེ་བཞིན་སྐྱེས། ཉོན་མོངས་ཤེས་བྱའི་སྒྲིབ་དེ་དག། མི་མཐུན་ཕྱོགས་ཀྱི་
ཆོས་རྣམས་ཀུན༎། དེ་བཅོམ་པས་ན་བཅོམ་ཞེས་བརྗོད།། ཅེས་པའོ།། ལྡན་པ་
ནི་དབང་ ཕྱུག་ ལ་ སོགས་ པའི་ ཡོན་ ཏན་ ཀུན་ དང་ ལྡན་ པ་ སྟེ། ཇི་ སྐད་ དུ།
དབང་ཕྱུག་དང་ནི་གཟུགས་བཟང་དང༌།། དཔལ་ ལྡན་ གྲགས་དང་ ཡེ་ ཤེས་
དང་།། བརྩོན་འགྲུས་ཕུན་སུམ་ཚོགས་ལྡན་པ།" དྲུག་པོ་འདི་ལ་སྐལ་ཞེས་
བརྗོད༎ ཞེས་སོ༎ འདས་པ་ནི་མྱ་ངན་དང་སྡུག་བསྔལ་གྱི་མཐའ་ལས་འདས་
པའམ་ཡང་ན། མཚན་འཛིན་ལས་འདས་པའོ།། འཚོ་མཛད་ནི་གདུལ་བྱ་
སེམས་ཅན་ཐམས་ཅད་ལ་གནས་སྐབས་སུ་ཕན་པ་དང༌། མཐར་ཐུག་ཏུ་བདེ་
བས་འཚོ་ཞིང་ནད་བཞི་བརྒྱ་རྩ་བཞིས་གཙེས་པའི་ལུས་འཚོ་བར་མཛད་པས་ན་
འཚོ་མཛད་དེ། མཚན་ སྨན་ ནི་ དེས་ ཚིག་ ནད་ གསོ་ ལུས་ ལ་ ཕན་ ཕྱིར་ སྨན།
ཞེས་སོ། གྱི་ཞེས་པ་གོང་འོག་སྔ་ཕྱི་མཚམས་སྦྱར་བའི་ཚིག་གོ། བླ་ཞེས་པ་བླ་
ན་མེད་པའི་སངས་རྒྱས་ཁོ་ན་ཉིད་ཡིན་ཞིང་། དེའི་གཟུགས་སྐུའི་ཁྱད་པར་ནི་
ཡིད་བཞིན་གྱི་ནོར་བུ་བཻ་ཌཱུརྱ་ལ་སྔོ་དཀར་སེར་གསུམ་ལས། འདིར་སྔོན་པོ་
གསལ་ཞིང་དྭངས་ལ་ཉི་ཟླ་ལ་སོགས་པའི་འོད་འཛིན་ན་ཆེ་བར་གྲགས་པ་ཐམས་
ཅད་ཀྱི་མཐུ་ནུས་འཕྲོག་པའམ་ཟིལ་གྱིས་གནོན་ནུས་པས་ན་རྒྱལ་པོ་ལྟར་གཟི་
བརྗིད་ཀྱི་ཕུང་པོ་མཚན་དང་དཔེ་བྱད་བཟང་པོས་ཡང་དག་པར་བརྒྱན་པ་སྟེ།
དེ་འདྲ་བའི་ཁྱད་ཆོས་ཕུན་སུམ་ཚོགས་པ་དང་ལྡན་པའི་སངས་རྒྱས་དེས་རྩ་རྒྱུད་
གསུངས་དུས་ཀྱི་ཏིང་ཞེས་པ་ངོ་བོ་གསལ་བའམ་བདེ་བའོ།། ངེ་ནི་སྟོང་པ་སྟེ།
དེ་གཉིས་སུ་མེད་པར་ཟུང་དུ་འཇུག་ཅིང་སེམས་ཅན་ཐམས་ཅད་ཕན་བདེ་དགེ་
བའི་ལམ་ལ་འགོད་པའི་ཐུགས་བསྐྱེད་རྩེ་གཅིག་པ་དེ་ ལས་མི་གཡོ་མི་འཕྲོ་ མི་
རྩོལ་བར་རྩེ་གཅིག་ཏུ་འཛིན་པ་སྟེ་བསམ་གཏན་གྱི་བྱེ་བྲག་གོ། དེ་ཡང་དབྱེ་ན།
ཉོན་མོངས་པ་བརྒྱད་ཁྲི་བཞི་སྟོང་གི་གཉེན་པོར་ཏིང་ངེ་འཛིན་བརྒྱད་ཁྲི་བཞི་
སྟོང་མངའ་བ། དེ་ལས་བཞེངས་ཏེ་སླར་ཡང་དུམ་བུ་གཉིས་པ་བཤད་པ་སྐུའི་
རྒྱུད་འདི་ཉིད་འཆད་པ་ལ་མི་ཞུམ་ཞིང་འདི་ཉིད་ཀྱིས་གསོ་རིག་གཞན་ཐམས་

6
༄ཁ།སེར་མཆན་རྣམ་བཀྲ་གན་མཛོད།
ཅད་ཟིལ་གྱིས་གནོན་ནུས་པས་ན་སྨྲ་བའི་སེང་གེ་རྣམ་པར་བསྒྱིངས། ཞེས་བྱ་
བའི་སྨན་གྱི་ཏིང་ངེ་འཛིན་ལ་སྙོམས་པར་བཞུགས་སོ། ཏིང་ངེ་འཛིན་གྱི་ཁྱད་
པར་དེ་ལྟ་བུ་ལ་སྙོམས་པར་བཞུགས་ནས་རིང་དུ་མ་ལོན་པར་དེ་མ་ཐག་ ཏུ་ཕྱི་
ལྟར་བཅོམ་ལྡན་འདས་ཀྱི་དབུའི་གཙུག་ཏོར་གདུགས་ལྟར་མཐོ་ཞིང་ཟླུམ་པ།
ནང་ལྟར་སྤྱི་བོ་བདེ་ཆེན་གྱི་འཁོར་ལོ་རྩ་འདབ་སུམ་ཅུ་རྩ་གཉིས་དང་ལྡན་པ།
གསང་བ་ལྟར་ན་མགོན་པོ་རྣམ་པར་སྣང་མཛད་ཀྱི་ཕོ་བྲང་དེ་ཉིད་ནས་སྣང་
ཞིང་མུན་པ་སེལ་བའི་འོད་འཕྲོ་ཞིང་སྡུད་པས་ཟེར་ཏེ་མེ་སྤྲིན་ཚང་སྣང་ཞེས་
བ་ཁ་དོག་དཀར་དམར་སེར་ལྗང་སྔོ་བའི་རང་བཞིན་ཅན་རྩ་བའི་ལྔ་དང་དེ་
ལས་འདྲེས་པ་ལྔ་སྟེ་བཅུ་དང༌། དེ་ལས་གཉིས་འདྲེས་གསུམ་འདྲེས་བཞི་འདྲེས་
ལྔ་འདྲེས་སོགས་ ཤས་ཆེ་ཆུང་གི་དབྱེ་བས་བརྒྱ་སྟོང་སོགས་དུ་མ་སྟེ་མང་ཚིག་
ཡིན་པས་གྲངས་ལས་འདས་པའོ།། ཕྱོགས་བཞི་མཚམས་བཞི་སྟེ་བརྒྱད་དང་
སྟེང་འོག་གཉིས་ཏེ་བཅུར་འཕྲོས་པས་ཕྱོགས་བཅུའི་འགྲོ་བ་ཞེས་ཁམས་གསུམ་
དུ་ཟོ་ཆུན་གྱི་འཁྱུད་མོ་ལྟ་བུར་འཁོར་ནས་འགྲོ་བ་རིགས་དྲུག་གིས་བསྡུས་པའི་
སེམས་ཞེས་པ་དངོས་པོ་ངོས་བཟུང་དང་བྲལ་ཡང༌། འཁོར་འདས་ཀུན་གྱི་རྩ་
བ་བདེ་སྡུག་གི་མྱོང་བ་ལེགས་ཉེས་ཐམས་ཅད་ཀྱི་བྱེད་པ་པོ་སྐྱེ་འགགས་གནས་
གསུམ་དང་བྲལ་ཡང་རྒྱ་ཆད་ཕྱོགས་ལྷུང་མ་ཡིན་པ། ཆོས་དབྱིངས་ཁྱབ་བརྡལ་
ཆེན་པོར་ཡེ་ནས་གནས་པ་དེའི་མིང་བདེ་གཤེགས་སྙིང་པོའམ་ལ་ལར་སངས་
རྒྱས་ཀྱི་རྒྱུ་ཞེས་སམ་གཞིའི་ སངས་ རྒྱས་ཞེས་སོགས་དུ་མར་འདོགས་པ་དེ་ལ་
སེམས་ཞེས་ པ་ དེས་ ཁྱབ་ ཚད་ དམ་ དེ་ དང་ ལྡན་ ཚད་ ལ་ ཟེར་ བས་ ཅན་ ནོ།།
ཐམས་ཅད་ཀྱི་སྒྲ་ནི་མང་ཚིག་གམ་ལུས་པ་མེད་པའི་དོན་ཏེ། ལུས་ཀྱི་ངེས་ཚིག་
ནི། ནད་དང་ལུས་ཟུངས་དྲི་མ་གསུམ་གཅིག་ལ་གཅིག་བརྟེན་ཅིང་རག་ལུས་
པས་ལུས་སམ་ཡང་ན། བེམ་པོ་དང་སེམས་བྲལ་དུས་རྗེས་སུ་ལུས་པས་ན་ལུས་
ཞེས་པ་དེའི་མཚན་ཉིད་ནི། གནོད་བྱ་གནོད་བྱེད་ཉི་ཤུ་རྩ་ལྔ་འདུས་པའི་ཕུང་
པོ་གང་ཞིག་སེམས་ཀྱི་རྟེན་དུ་གྱུར་པ་ནི་ལུས་ཀྱི་མཚན་ཉིད་དོ།། ཉེས་པའི་ཞེས་

༄༅།གསོ་བྱ་ཡུལ་བཤད་པ།
7
པ་ནི་རང་བཞིན་གནས་པ་ཁོང་གི་ཉེས་པ་དང་། ཕྱི་རོལ་གྱི་རྐྱེན་ལས་བྱུང་བ་གློ་
བུར་གྱི་ཉེས་པ་གཉིས་ཀྱི་[ཀྱིས]ལུས་དེ་ལ་ཟུག་རྔུའི་སྡུག་བསྔལ་དུ་མ་བསྐྱེད་
པའི་ཉེས་ པའམ་ ཡང་ ན་ སྲོག་གཅོད། མ་བྱིན་ལེན། མི་ཚང་བར་སྤྱོད་པ་
སོགས་སྡིག་པའི་སྐྱོན་ཐམས་ཅད་ཕྱིར་བསལ། ཁྱད་པར་རླུང་མཁྲིས་བད་ཀན་
་ ནད་ སོགས་མདོར་ན་ ལུས་ཀྱི་ནད་ ཐམས་ ཅད་ཞི་བར་བྱས་ཏེ་
ཕྱོགས་བཅུའི་འགྲོ་བ་ཐམས་ཅད་ ཕན་བདེས་ཁྱབ་པའི་དོན་མཛད་གྲུབ་ནས་
ལས་གྱུར་པའི་
སླར་འགྲོ་བའི་གནས་དབུའི་གཙུག་ཏོར་ཡིན་པས་དེར་ཆོ་འཕྲུལ་བསྡུ་བའི་ཚུལ་
དུ་འདུས་པ་ལས། དེར་འདུས་མ་ཐག་ ཏུ་དབུའི་གཙུག་ཏོར་གྱི་དབུས་ནས་
བཅོམ་ལྡན་འདས་རང་ཉིད་ཀྱི་སྤྲུལ་པའི་སྟོན་པ་ཉོན་མོངས་དང་ཤེས་བྱའི་སྒྲིབ་
པ་བག་ཆགས་དང་བཅས་པ་ཟད་པར་སྤངས་པ་ལས་བྱུང་བའི་ཆོས་དབྱིངས་
རྣམ་པར་དག་པའི་ཡེ་ཤེས་རྣམ་པར་སྣང་མཛད་ཀྱི་ངོ་བོའི་ ཐ་སྙད་དུ་མཚན་
དྲང་སྲོང་ཞེས་པ་ཤེས་བྱ་ཇི་ལྟ་བ་མཁྱེན་པས་དྲང་ཞིང་ཇི་སྙེད་མཁྱེན་པས་སྲོང་
བས་ན་སྲོང་ཞེས་པ་དང་། ལེགས་སྦྱར་སྐད་དུ། མ་ཧ་རི་ཛཱི་ཞེས་དྲང་སྲོང་ཆེན་
པོ་སངས་རྒྱས་ཀྱི་མཚན་དོན་ཡིན་ཏེ་བླ་ན་མེད་པའི་དྲང་སྲོང་ཞེས་སོ།། རིག་
པའི་ཡེ་ཤེས་ནི་ཤེས་བྱ་ཐམས་ཅད་མཁྱེན་ཅིང་གཟིགས་པའི་རིག་པས་ན་ཡེ་ཤེས་
ལྔ་དང་ ལྡན་ པ་ ཞེས་ བྱ་ བ་ ཞིག་ སྐུ་ ཡི་ རང་ བཞིན་ གཙུག་ ཏོཪ་གྱི་དབུས་ལས་
མངོན་པར་སྤྲུལ་ཞིང་རྣམ་པར་སྣང་མཛད་ཀྱི་ངོ་བོ་ཉིད་དུ་བཞེངས་ཏེ་རང་ཉིད་
ཀྱི་མདུན་གྱི་བར་སྣང་ལ་སེམས་དཔའི་སྐྱིལ་ཀྲུང་གིས་བཞུགས་པའི་རྫུ་འཕྲུལ་
མངོན་སུམ་དུ་བསྟན་པ་ལས། སྔར་རྩ་རྒྱུད་གསུངས་སྐབས་བཅོམ་ལྡན་འདས་
ཀྱི་གསུང་གི་སྤྲུལ་པ་ཕྱི་ལྟར་ན་གསུང་དབྱངས་ཡན་ལག་དྲུག་ཅུའི་ཡོན་ཏན་དང་
ལྡན་པ་མགུལ་གྱི་བུམ་པ་དང་ལྗགས་ཀྱི་དབང་པོའོ།། ནང་ལྟར་ན་ཡི་གེ་ཨཱ་ལི་ཀཱ་
ལིའི་བདག་ཉིད་མགྲིན་པ་ལོངས་སྤྱོད་ཀྱི་འཁོར་ལོ། གསང་བ་ལྟར་ན་མགོན་པོ་
འོད་དཔག་མེད་ཀྱི་ཕོ་བྲང་རྩ་འདབ་བཅུ་དྲུག་གི་བདག་ཉིད་ཅན་ཏེ་གསུང་གི་
གནས་ཡིན་ཞིང་། ངོ་བོ